OpenLLM-France/wikimedia huggingface dataset:
# Daniel Astrain

Daniel Astrain Egozkue (Iruñea, 1948ko martxoaren 29a) nafar futbolari ohia da, atzelari moduan aritzen zena. Luis Maria bere anaia futbolaria ere bazen.

## Ibilbidea

| Kluba | Urtea |
| Oberena Kirol Elkartea | 1968-1969 |
| Bilbao Athletic | 1969-1971/72 |
| Athletic Club | 1971/72-1979 |
| Real Oviedo | 1979-1980 |

## Kanpo estekak

* Datuak: Q3701554
# Daniel Auteuil

Daniel Auteuil (Aljer, 1950eko urtarrilaren 24a - ) zineman eta antzerkian ibilitako aktore frantziarra da.

## Sariak

* Gizonezko aktore onenaren César Saria
** 1987 Jean de Florette / Manon des sources
** 2000 La Fille sur le pont
* Gizonezko interpretazioaren saria Cannesen: 1996 Le Huitième Jour
* Datuak: Q106303
* Multimedia: Daniel Auteuil / Q106303
# Daniel Barenboim

Daniel Barenboim (hebreeraz: דניאל ברנבוים‎; Buenos Aires, Argentina, 1942ko azaroaren 15a -) orkestra-zuzendari eta piano-jotzaile israeldarra, argentinarra jaiotzaz eta errusiarra jatorriz.

## Biografia

Israelgo eta Espainiako herritartasuna ditu. 1992az geroztik, Berlingo Estatu Operaren zuzendaria izan da. Mozart, Beethoven, Brahms eta Chopinen obrak jo ditu pianoan, baina zuzendu dituen obren errepertorioa askoz ere zabalagoa da: Bach, konpositore frantsesak, Bruckner, Txaikovski, Edward Elgar eta, batez ere, Richard Wagner.
1992an, Merezimendu Handiaren Gurutzea eman zion Alemaniako Errepublika Federalak, alemaniar kulturaren alde eginiko lana saritzeko. 1996an, bere jaioterriko tango batzuen bilduma plazaratu zuen Mi Buenos Aires querido. Tangos among friends diskoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q152768
* Multimedia: Daniel Barenboim / Q152768
# Daniel Bashiel Warner

Daniel Bashiel Warner (Baltimore konderria, Maryland, 1815eko apirilaren 19a - Liberia, 1880ko abenduaren 1a) liberiar politikaria izan zen. Liberiako presidentea izan zen 1864tik 1868ra.
Estatu Batuetan jaio zen eta Liberiara emigratu zuen familiarekin 1823an. Ameriketatik etorritako buruzagi klaseko kidea izan zen eta hainbat kargu politiko izan zituen. Ordezkarien Ganberako (eta 1848tik 1849ra arteko presidentearen) eta Senatuko kide izan zen. Estatu Idazkaria izan zen 1854tik 1856ra eta 1860tik 1864ra herrialdeko presidenteordea izan zen Stephen Allen Bensonen lehendakaritzan. Herrialdeko ereserkiaren hitzak idatzi zituen.
1864tik 1868ra bitarteko lehendakaritzan, herrialdearen barneko tribu indigenekiko harremanak izan zituen kezka nagusi. Espedizio bat egin zuen barrura, eta itun bat sinatu zuen Moussadouko biztanleekin. Bidaiaren txosten bat argitaratu zuen, inguru horietako biztanleen ohiturak eta baliabideak deskribatuz.
* Datuak: Q878849
* Multimedia: Daniel Bashiel Warner / Q878849
# Daniel Beale (belar-hockey jokalaria)

Daniel James Beale,, (Brisbane, Australia, 1993ko otsailaren 13a), belar-hockeyan lehiatzen den kirolari australiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen belar-hockeyan Australiako taldearekin, Belgikaren atzetik eta Indiaren aurretik.
Taldea, honako hauek osatzen zuten: Daniel Beale, Joshua Beltz, Tim Brand, Andrew Charter, Tom Craig, Matt Dawson, Blake Govers, Jeremy Hayward, Tim Howard, Dylan Martin, Trent Mitton, Eddie Ockenden, Flynn Ogilvie, Lachlan Sharp, Joshua Simmonds, Jacob Whetton, Tom Wickham eta Aran Zalewski-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ «Daniel Beale» olympedia.org (Ingelesez)
* ↑ «Daniel Beale» FIH (Ingelesez)

## Kanpo estekak

* Datuak: Q18205420
# Daniel Auber

Daniel-François-Esprit Auber (Caen, 1782ko urtarrilaren 29a - Paris, 1871ko maiatzaren 12a) frantziar operagilea izan zen.
Familia artistiko batean jaio zen eta 1820ra arte konpositore amateurra izan zen. Urte hartatik aurrera, profesionalki aritu zen musikan, familiaren hondamendiaren ondoren. 41 urtez Eugène Scribe libretoen egilearekin kolaboratu zuen eta elkarrekin 39 opera sortu zituzten. Gehienak opera komikoak izan ziren, baina 1828an Frantziako lehen opera handia konposatu zuen, La Muette de Pontici izenekoa. 1842tik 1871ra Parisko Kontserbatorioko zuzendaria izan zen eta 1852tik 1870era Louvreko kapera inperiala zuzendu zuen.

## Operak

* L’Erreur d’un moment (1805, Salle Doyen, Paris)
* Jean de Couvin (1812, Chimay, Belgika)
* Le Séjour militaire (1813, Paris)
* Le Testament et les billets-doux (1819, Paris)
* Le Bergère châtelaine (1820, Paris)
* Emma, ou la Promesse imprudente (1821, Paris)
* Leicester, ou le Château de Kenilworth(1823, Paris)
* La Neige, ou le Nouvel Éginhard (1823, Paris)
* Vendôme en Espagne (1823, Paris)
* Les Trois genres (1824, Paris)
* Le Concert à la cour, ou la Débutante (1824, Ópera cómica, Paris)
* Léocadie (1824, Paris)
* Le Maçon (1825, Paris)
* Le Timide, ou le Nouveau séducteur (1826, Paris)
* Fiorella (1826, Paris)
* Masaniello, ou La Muette de Portici (1828, Paris)
* La Fiancée (1829, Paris)
* Fra Diavolo, ou l’Hôtellerie de Terracine (1830, Paris)
* Le Dieu et la bayadère, ou la Courtisane amoureuse (1830, Paris)
* Le Philtre (1831, Paris)
* La Marquise de Brinvilliers (1831, Paris)
* Le Serment, ou les Faux-monnayeurs (1832, Paris)
* Gustave III, ou le Bal masqué (1833, Paris)
* Lestocq, ou L’intrigue et l’amour (1834, Paris)
* Le Cheval de bronze (1835, Paris)
* Actéon (1836, Paris)
* Les Chaperons blancs (1836, Paris)
* L’Ambassadrice (1836, Paris)
* Le domino noir (1837, Paris)
* Le Lac des fées (1839, Paris)
* Zanetta, ou Jouer avec le feu (1840, Paris)
* Les Diamants de la couronne (1841, Paris)
* Le Duc d’Olonne (1842, Paris)
* La Part du diable (1843, Paris)
* La Sirène (1844, Paris)
* La Barcarolle, ou l’Amour et la musique (1845, París)
* Les Premiers pas (1847, Paris)
* Haydée, ou le Secret (1847, Paris)
* L’Enfant prodigue (1850, Paris)
* Zerline, ou la Corbeille d’oranges (1851, París)
* Marco Spada (1852, Paris)
* Jenny Bell (1855, Paris)
* Manon Lescaut (1856, Paris)
* La Circassienne (1861, Paris)
* La fiancée du Roi de Garbe (1864, Paris)
* Le premier jour de bonheur (1868, Paris)
* Rêve d’amour (1869, Paris)

## Kanpo estekak

* Datuak: Q157672
* Multimedia: Daniel-François-Esprit Auber / Q157672
# Daniel Balavoine

Daniel Balavoine (Alençon, 1952ko otsailaren 5a - Gourma-Rharous, Mali, 1986ko urtarrilaren 14a) abeslari frantziarra izan zen.

## Diskografia
### Albumak
#### Estudio albumak

* 1975: De vous à elle en passant par moi
* 1977: Les Aventures de Simon et Gunther...
* 1978: Le Chanteur
* 1979: Face amour / Face amère
* 1980: Un Autre Monde
* 1982: Vendeurs de larmes
* 1983: Loin des yeux de l'Occident
* 1985: Sauver l'amour

#### Albumak (zuzenean)

* 1981: Balavoine sur scène
* 1984: Balavoine au Palais des Sports
* 1993: Olympia 1981

#### Bilduma albumak

* 1986: Ses 7 premières compositions
* 1986: Master Série vol.1
* 1990: Balavoine compilation
* 1992: Master Série vol.2
* 1995: L'Essentiel (2 CD)
* 2002: L'Essentiel (2 CD)
* 2003: Anthologie (3 CD)
* 2005: Balavoine sans frontières (2 CD)
* 2005: Sans frontières (12 CD)
* 2006: Les 100 plus belles chansons (6 CD)
* 2008: Les 50 plus belles chansons (3 CD)
* 2010: L'intégrale des albums originaux (9 CD, estudio)
* 2010: Sans frontières (2 CD)

### Singelak

* 1971: Le Jour s'est levé
* 1973: Viens vite
* 1975: Et je m'en vais
* 1975: Evelyne et moi
* 1975: Vienne la pluie
* 1975: Sally
* 1977: Lady Marlène
* 1977: Ma musique et mon patois
* 1978: Je suis bien
* 1978: Le Chanteur
* 1978: Lucie
* 1978: Banlieue nord
* 1979: Ne me laisse pas m'en aller
* 1979: Dancing Samedi
* 1979: Tu me plais beaucoup
* 1980: Mon fils ma bataille
* 1980: Lipstick Polychrome
* 1981: La vie ne m'apprend rien
* 1982: Vivre ou survivre
* 1982: Vendeurs de larmes
* 1982: Soulève-moi
* 1983: Belle (Fridarekin)
* 1983: Pour la femme veuve qui s'éveille
* 1983: Les P'tits Lolos
* 1984: Dieu que c'est beau
* 1985: L'Aziza
* 1986: Sauver l'amour
* 1986: Aimer est plus fort que d'être aimé
* 1989: Frappe avec ta tête

### DVDak

* 2005: Le chanteur (2 DVD)
* 2007: Master Série

## Kanpo loturak

* Association Daniel Balavoine
* Datuak: Q1802
* Multimedia: Daniel Balavoine / Q1802
# Daniel Bernoulli

Daniel Bernoulli (Groninga, Herbehereak, 1700eko otsailaren 8a – Basilea, Suitza, 1782ko martxoaren 17a) Holandan jaio baina bizitza ia osoa Suitzan igaro zuen matematikari bat izan zen.
Bernoulli familian matematikari ospetsu asko izan ziren, hala nola, Johann Bernoulli (Danielen aita) eta Jakob Bernoulli (Danielen osaba). Matematika puru zein aplikatuetan lan handiak egin zituen. Horretaz gain hidrodinamika eta elastikotasunari buruzko lanak egin zituen.
Bere aitak ez zuen matematika ikastea nahi. Beraz, saiatu zen beste ikasketa batzuetarantz bideratzen. Azkenean, medikuntza ikastea lortu zuen aitak klasez kanpoko matematika irakastearen truke.
San Petersburgora joan zen 1724.an matematika irakastera; baina ez zitzaion gustatu eta ahal izan zuenean Baselera itzuli zen. 1733.an jasandako gaitz bat aitzakia moduan erabili zuen. Ondoren, Basel Unibertsitatean egin zuen lan medikuntza, metafisika eta filosofia arloetan.
Bere lehenengo idatzia matematikan Exercitationes (Ariketak) izan zen; horretan, Jacopo Riccatik proposatutako ekuazio diferentzialarentzako (Riccatiren ekuazioarentzako) ebazpena bilatu zuen. 1738.an bere lanik onena kaleratu zuen, Hydrodynamique (Hidrodinamika) alegia; honetan, beste hainbat kontzeptuez gain Bernoulliren printzipioa azaltzen zen.
Daniel Bernoulli gasen teoria zinetikoa eta Boyle-Mariotteren legea lotzen zituen ideia plazaratzen saiatu zen lehenengoa izan zen.
Leonhard Euler matematikari bikainarekin batera egin zuen lan gero euren izenak hartuko zituzten ekuazioetan.
1750ean Parisko Unibertsitatean aurretik bere aitak zeukan katedra eskaini zion.
86 lan plazaratu zituen eta Parisko Zientzietako Akademiak 10 sari eman zizkion. Berak baino gehiago Eulerrek baino ez ditu lortu, 12.
* Datuak: Q122366
* Multimedia: Daniel Bernoulli / Q122366
# Diego Porcelos

Diego Rodriguez, Diego Rodriguez Porcelos edo Diego Porcelos bezala ezagunagoa, Rodrigo bere aita hil ondoren, Gaztelako kondea izan zen, 873. urtetik 885era arte.
Ubierna eta Burgosen birpopulatzailea izan zen, Alfontso III.a erregearen aginduz.
Arabiar armada handi bati aurre egin zion, Ebro haraneko muga indartuz, Pancorboko bere egoitza nagusitik, eta babes lerro bat sortu zuen Arlanzon ibaian. Gainera, bere agintaldian, itxuraz, Okako gotzaindegiaren egoitza berritu zen, edo, behintzat, aktibitatea agertzen da.
Bere aitak ez bezala, ez zuen Arabako konderria gobernatzen, konderri honen gobernua Bela Ximenezen eskuetan aurkitzen baitzen
Kronika historikoak, ez dira ados jartzen Diego Porcelosen heriotza data eta tokiari dagokienez. Aukerarik gehiena dituen data, 885. urtea da. Kronika batzuek, hil zen tokia, Burgosko Cornudilla herrian kokatzen dute, beste batzuek, bere gorpua, San Felices de Ocako ermitaren hondakinetan lurperatua dagoela esaten duten bitartean, oraingo Villafranca Montes de Oca herrian.
Bere omenezko zaldigaineiko monumentu bat dago Burgosko San Joango Enparantzan, Juan de Avalosek egina. Baita beste estatua bat ere, Burgosko Santa Mariaren Arkuan.
Diego hil ondoren, Gaztelako konderria hainbat konderritan banatzen da 885 eta 931 urteen artean. Hemendik aurrera, konderri guzti hauek, Fernan Gonzalez kondeak batzen ditu berriz ere bakar batean.

## Kanpo estekak

* (Gaztelaniaz) www.bardulia.webcindario.com
* Datuak: Q658446
* Multimedia: Diego Rodriguez Porcelos / Q658446
# Diego Ortiz de Zarate

Diego Ortiz de Zarate Mendieta (Hego Euskal Herria, c. 1542 - ?, ?) euskal militar eta politikaria izan zen. Juan Ortiz de Zarate osaba zuen.
1576 eta 1577 artean Paraguai eta Río de la Platako probintzietako gobernadore eta kapitain nagusi bitartekaria izan zen. Asuncion hiriari izena aldatu eta Santa Fe de Luyando jartzea saiatu zuen, baina ezin eta bertokoek bota zuten.
# Diego Mazkiaran

Diego Mazkiaran Torrontegi (Sestao, Bizkaia, 1895eko otsailaren 20a - Lima, Peru, 1940ko apirilaren 29a), ezizenez Fortuna, toreatzailea izan zen.

## Biografia

Gurasoak Olatzagutiko laborariak ziren. Labe Garaietan ikastun hasi bazen ere, Sevillara jo zuen non ogi-banatzailea izan zen.
Nobillero hasi zen Indautxun, 1912ko irailaren 22an. Alternatiba, berriz, Madrilen 1916ko irailaren 17an izan zuen, aitabitxiak Rafael Gómez "El Gallo" eta Alfonso Cela Villeíto "Celita" izanik.
1928ko urtarrilaren 23an, Madrilen paseatzen ari zela, ihes egindako zezena aurkitu eta berokia erabiliz toreatu zuen. Ekintza horregatik Gobernuak Ongintza Gurutzea eman zion.
1931ko ekainaren 17an Madrilgo Las Ventas zezen plaza zabaldu zuen.
Ernest Hemingwayek "Death in the Afternoon" bere liburuan "toreatzaile handitzat" hartu zuen, hala ere baliabide gutxikoa zela esan zuen. Gainera, besteen korridetara joaten zen toreatzaile bakarrenetariko bat izan zela gehitu zuen.
Zezenketak utzi ondoren, burua galdu eta zoroetxe batean sartu zuten hil arte.

## Erreferentziak

* 1 2 3 Conrad, Barnaby (1961) "Barnaby Conrad's Encyclopedia of Bullfighting". Boston, Massachusett: Houghton Mifflin
* 1 2 El Universal: Mazquiarán: Corto oreja en la gran vía de Madrid
* ↑ Sol y moscas: Ayer y hoy
* ↑ Diario de Noticias: Cuando Fortuna inauguró Las Ventas
* ↑ Hemingway, Ernest (2003) "Death in the Afternoon". New York: Charles Scribner's Sons. ISBN 978-0-684-80145-2
* Datuak: Q3049320
# Diego Pascual Eraso

Diego Pascual Eraso (Corella, 1891ko azaroaren 13a- Bilbo, 1974) kulturgile nafarra izan zen.
Gaztea zela, Bizkaia aldera joan zen bizitzera familiarekin, lehenik eta behin Zornotzara. Orduan hasi zen euskara ikasten, "haren arbasoen hizkuntza".
Geroago, Bilbora mugitu zen eta bertan sortu zuen "Nafarroako Ateneoa", Berroeta-Aldamar kalean lehenik eta ondoren Kale Barrian, 1931 arte martxan egon zena. "Euzkadi" eta "La Tarde" egunkarietan artikuluak idatzi zituen, Miguel de Ergabia, Lucio de Arakil eta Xabier de Urroz ezizenak erabiliz. Guztira, 200 artikulu baino gehiago argitaratu zituen, Nafarroako hegoaldearen nazionalismori buruzkoak gehienak. Bat egin zuen pentsamenduan Juan Jose Salamero Resa, Antonio Ibarbuen eta Daniel Peralta herrikideekin. Berak esana: "A los patriotas riberos nos llegaba torturante al alma la incomprensión de muchos de nuestros hermanos".
Beste alde batetik, nekazarien egoeraz ere kezkatu egin zen, ezkertiarra izan gabe ere.
1936an, gerra piztu eta gero, Eusko Jaurlaritzan sartu zen, Kultura Sailean beti ere. Azkenik, frankismoari ihes eginez Ipar Euskal Herrian errefuxiatu zen, Donibane Garazin irakasle ibiliz.
1941n itzuli zen Hegoaldera, senide batzuk aterpeturik. 1969an argitaratu zuen "Toponimia vasca en Corella" lana, beste egile batzuk ezbaian ipini zuena. Idatzi zuen azken artikuluak "Nosotros los riberos, vascos... pero a nuestra manera" izenburu esanguratsua zekarren.
2007an Jabier Sainz Pezonaga irakasle corellarrak "Los vascos de la Ribera de Navarra" (Pamiela) kaleratu zuen, Diego Pascualen artikuluak bilduz.

## Ikus, gainera

* Erriberar ezagunak

## Kanpo estekak

* (Gaztelaniaz) Pascual Erasori buruz "Nabarralde"ren webgunean
* Datuak: Q12256235
# Diego Matías Rodríguez

Diego Matías Rodríguez (1989ko ekainaren 25a - ) Argentinako futbolaria da.
Hainbat futbol taldetan jokatu du, esaterako JEF United Chiba.

## Kanpo loturak

* (Japonieraz) J.League Data Site
* Datuak: Q5806372
# Diego Ordóñez

Diego Ordóñez Arcauz (Madril, 1903ko azaroaren 7a - 1990eko uztailaren 14a) euskal atleta izan zen, distantzia motzetan aditua.

## Biografia

Nahiz eta Madrilen jaioa izan, bere karrera osoa Gipuzkoan eta Real Sociedad taldean egin zuen.
Hirutan hartu zuen parte Olinpiar Jokoetan: 1920, 1924 eta 1928an. 100, 200 eta 4x100 probetan aritu bazuen ere, beti serietan erori zen.

## Palmaresa

11 aldiz izan zen Espainiako txapelduna:
* 100 metro (1921, 1924, 1925, 1926 eta 1928).
* 200 metro (1920, 1921, 1925, 1926, 1927 eta 1928).

## Erreferentziak

* ↑ Auñamendi Entziklopedia: Diego Ordóñez
* ↑ www.sports-reference.com
* ↑ Espainiako Atletismo Federakuntza
* Datuak: Q5274757
* Multimedia: Diego Ordóñez / Q5274757
# Diego Perez de Arriluzea

Diego Pérez de Arrilucea López de Maturana, (Dulantzi, 1888 – Madril, 1975eko apirilaren 26a) ezagunago Frai Diego Dulantzikoa izenarekin, historialari, irakasle eta fraide agustindarra izan zen.

## Biografia

Agustindarra gisa toki askotan ibili zen lanean. Hasieran Gernikan. Ikasketak Madrilgo El Escorialen egin zituen. Jaso zuen formakuntza irakasle gisa aritzeko ordenaren eskoletan izan zen. Ondoren, Madrilera bidali zuten, apaiz lanak egiteko. Handik Caceresera; Caceresen Espainiako Gerra Zibilak harrapatu zuen. Azkenean, berriro ere Bizkaiara bidali zuten; hala ere, udetan Dulantzira itzultzen zen.

## Lanak

Bere lan garrantzitsuenak Arabako historiari buruzkoak dira, batez ere erlijio ikuspuntutik.
* Una joya del románico: El Santuario de Santa María de Ayala (1945).
* La torre de Alegría está pagada (1953).
* Patronato de Santa María de Ayala (1954).
* La Hermandad de Iruraiz (1974).
Halaber, Arabako historiari buruzko artikulu asko plazaratu zituen.

## Erreferentziak

* ↑ https://www.abc.es/archivo/periodicos/abc-madrid-19750427-96.html

## Kanpo estekak

* Dulantziko pertsona ospetsuak.
* Datuak: Q5806501
# Diego O'Reilly

Diego O 'Reilly (j. Irlanda, 1775 - † itsaso zabalean, 1821) Irlandar jatorriko espainiar militarra zen, Peruko Independentzia Gerran armada erreialistan borrokatu zena.

## Biografia

Urte luzez Espainiako erregearen zerbitzura borrokatu zuen noble irlandar baten semea zen. Gazte armadan sartu zen, eta Iberiar Penintsulako gerran parte hartu zuen. Frantziarrek preso hartu zuten, baina handik gutxira ihes egin zuen, ospe handia lortuz. Independentzia gerraren amaieran parte hartu zuen, eta brigadier mailara iritsi zen.

## Bibliografia

* Cutolo, Vicente, Nuevo diccionario biográfico argentino, 7 volúmenes, Ed. Elche, Bs. As., 1968-1985.
* Roca, José Segundo, Primera campaña a la Sierra del Perú.
* Ruiz Moreno, Isidoro J., Campañas militares argentinas, Tomo I, Ed. Emecé, Bs. As., 2004. ISBN 950-04-2675-7
* Datuak: Q5806445
# Dobbin-Linstow

Dobbin-Linstow Alemaniako udalerri bat da, Mecklenburg-Aurrepomerania estatuan. Azken zentsuaren arabera 509 biztanle zituen, 65,41 kilometro koadroko azaleran..

## Kanpo estekak

* Datuak: Q371702
* Multimedia: Dobbin-Linstow / Q371702
# Doba

Doba izan daiteke:

## Toponimoak

* Doba, Boli Kostako herria;
* Doba, Etiopiako woreda;
* Doba, Hungariako hiria;
* Doba, Poloniako herria;
* Doba, Errumaniako hiria;
* Doba, Txadeko hiria.

## Biografia

* Aleksander Doba (1946-), poloniar abenturazalea.

## Musika

* Dobă, errumaniar danborra;
* Doba, quebectar abeslaria.
# Dobbertin

Dobbertin Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.078 biztanle zituen, 59,25 kilometro koadroko azaleran..

## Kanpo estekak

* Datuak: Q559059
* Multimedia: Dobbertin / Q559059
# Dobbs Ferry (New York)

Dobbs Ferry New York estatuko herri bat da. Westchester konderrian kokatua dago. 2010ean 10.875 biztanle zituen, 6,29 kilometro koadrotan banatuta.

## Ikus, gainera

* Westchester konderria

## Kanpo estekak

* Datuak: Q1233173
* Multimedia: Dobbs Ferry, New York / Q1233173
# Dobczyce udalerria

Dobczyce Poloniako Polonia Txikiko voivoderriko landa-hiri udalerri bat da, Myślenice barrutian kokatuta. 66,39 km²ko azalera du eta 2017ko datuen arabera 15.197 biztanle zituen.

## Kanpo estekak

* Udalaren webgunea
* Datuak: Q976219
* Multimedia: Dobczyce / Q976219
ieaPolonia Txikiko voivoderriko udalerriak :
# Dobel

Dobel Alemaniako udalerria da. Baden-Württemberg estatuan kokatuta dago, [[Calw (barrutia)|Calw]] barrutian. 2014an 2.143 biztanle zituen 18,43 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q534665
* Multimedia: Dobel / Q534665
# Doba (Txad)

    Artikulu hau Txadeko hiriari buruzkoa da; beste esanahietarako, ikus «Doba».
Doba (arabieraz: دوبا‎) Txadeko hiria da, herrialdearen hego-hegoaldean dagoena. Ekialdeko Logone eskualdeko hiriburua da.

## Demografia

| Urtea | Biztanleria |
| 1993 | 17.920 |
| 2008 | 25.650 |

## Erreferentziak

* ↑ Berria. Estilo Liburua. .

## Kanpo estekak

* Datuak: Q985618
# Dobbins (Kalifornia)

Dobbins Ameriketako Estatu Batuetako erroldak esleitutako leku bat da. Yuba konderrian dago, Kalifornia estatuan. 551 biztanle ditu, 20,254193 kilometro koadroko azaleran banatuta.

## Ikus, gainera

* Yuba konderria

## Kanpo estekak

* Datuak: Q5286541
# Dobbins Heights (Ipar Carolina)

Dobbins Heights Ipar Carolinako herri bat da. Richmond konderrian kokatua dago. 2010ean 866 biztanle zituen, 2,28 kilometro koadrotan banatuta.

## Ikus, gainera

* Richmond konderria

## Kanpo estekak

* Datuak: Q1893312
# Egitura

Egitura osotasun bateko elementuak nola dauden loturik adierazten duen kontzeptua da. Objektu fisiko baterako (landare bat, esaterako) nahiz errealitate abstraktoetarako erabil daiteke.

## Egitura motak

* ingeniaritzan eta arkitekturan, egitura karga eta indarrei behar bezala eusteko elementuen multzoa da, hala nola zutabeak eta hagak.
* ekonomian, ekonomia egitura, ekonomia bat osatzen duten eragileen multzoa.

## Kanpo estekak

* Datuak: Q6671777
* Multimedia: Structure / Q6671777
# Egizabal

Egizabal izenak hainbat adiera du:
* Egizabal, aldaera grafikoa Irazabal auzoarena (Muxika, Bizkaia)
* Egizabal, Erratzuko aurkintza bat, Nafarroan.
* Egizabal, Lesakako aurkintza bat, Nafarroan.
Euskal deitura ere bada Egizabal, adibidez pertsona hauena:
# Egirleta

Egirleta gaina edo mendatea (gaztelaniaz Santo Domingo eta euskaraz Agirleta ere deitua) Bilboko Otxarkoaga eta Zurbaran auzoen artean kokatuta dago, eta Bizkaiko hiriburua eta Txorierri banatzen ditu. Mendixka honek 262 metroko altuera du. Lehen Santo Domingori eskainitako baseliza zegoen gainean, eta gaur egun izen bereko auzunea dugu.
Egirletak Bilbo eta Zamudiorekin muga egiten du. Artxandako menditik hurbil dago, baita Ganguren menditik ere.
Egirletatik errepidea pasatzen da, Bermeo-Bilbo errepidea. Egirletatik barna, Bilbon sartzeko bide garrantzitsua dago. Hor bukatzen da Zabalbide kalea, Bilboko kalerik luzeena, San Anton elizatik Egirletaraino igotzen dena.

## Kanpo estekak

* Egirleta tagzanian
* Datuak: Q12256531
# Egiro

Greziar mitologian, Egiro, Sizioneko seigarren erregea izan zen, Telxionen semea.
Tronua oinordetu zuen bere aita Argosen aurka matxinatu zenean, garai horretan Peloponeso osoan nagusi zen hiria, eta hiri honetako errege zen Apis hil zuenen, ondoren, Telxion bera, Argos Panoptes, ehun begiko erraldoiaren esku hil zelarik, honela, Apis erregearen heriotza mendekatzen zuena.
Turimako izeneko seme bat izan zuen, bere oinordekoa izan zena.

## Kanpo estekak

* Datuak: Q31541
# Egiroeta

Egiroeta edo Unanibi mendia Ataun-Burundako mendilerroan dagoen mendi gipuzkoarra da.

## Abiapuntuak

* Etzegaratetik: 45 minutu

## Ikus, gainera

* Gipuzkoako mendiak

## Kanpo estekak

* Datuak: Q12256532
# Egitura aljebraiko

Egitura aljebraikoa honela defini daiteke: multzo bat, bertako elementuekiko hainbat axioma betetzen duen eragiketa batekin batera. Beraz, Eragiketa bat edo batzuk definituta dituen multzoa besterik ez da. Egitura aljebraiko baten bereizgarria ez da bere elementuen izaera, bere elementuen arteko eragiketak eta eragiketa horien propietate matematikoak baizik.
Eragiketa hauek bi motatakoak izan ahal dira:

## Egitura aljebraikorik garrantzitsuenak

Egitura aljebraikoak multzoko elementuen eragiketa motaren arabera sailkatzen dira:
Barneko eragiketa bakarrarekin
* Magma
* Erditaldea
* Sasitaldea
* Monoidea
* Taldea
* Talde abeldarra
Barneko bi eragiketekin
* eraztunerdia
* Eraztuna
* Sasieraztuna
* Gorputza
* Sareta
Barneko eta kanpoko eragiketekin
* Osotasun-eremua
* Modulua
* Bektore-espazioa
* Gorputz baten gaineko aljebra

## Kanpo estekak

* Datuak: Q205464
* Multimedia: Algebraic structures / Q205464